રાજકોટના આરટીઆઈ એક્ટિવિસ્ટ મહેશ બુધવાણીનાં જણાવ્યા પ્રમાણે, કમલેશ જોષીપુરાથી પ્રતાપસિંહ ચૌહાણ સુધીના કુલપતિના કાર્યકાળમાં 109 કોલેજને ગેરકાયદે જોડાણ અપાયું છે. જેમાં કોઈપણ કોલેજ પાસે નિયમ મુજબનું બિલ્ડીંગ નથી. કોઈપણ સંસ્થા પાસે 5 કે 2 એકર જમીન નથી. કોલેજો પણ રહેણાંક કે ગીચ વિસ્તારમાં આવેલી છે. વિદ્યાર્થીઓની સંખ્યા અને ફેકલ્ટી પ્રમાણે સુવિધા નથી અને ઉંચી ફી ઉઘરાવવામાં આવે છે. લોકલ ઇન્કવાયરી કમિટીમાં 4 સભ્યોને બદલે 1 સભ્ય રિપોર્ટ કરી આવે છે અને કોલેજને મંજૂરી મળી જાય છે. 200 - 200 વારના મકાનમાં સ્વનિર્ભર કોલેજો ભાડાનાં મકાનમાં ચાલે છે. સૌરાષ્ટ્ર યુનિવર્સિટીનાં કુલપતિ, કુલાધિપતિ, ઉચ્ચ શિક્ષણ કમિશ્નર, શિક્ષણ સચિવ અને તકેદારી આયોગ સમક્ષ લેખિત પૂરાવા સાથે રજૂઆત કરવા છતાં કોઈ પગલાં ન લેવાતા આખરે હાઇકોર્ટમાં જાહેર હિતની અરજી કરવામાં આવી છે.